Cape Times en kie sny joernaliste se salarisse | Netwerk24
05 April 2020 09:55
Foto ter illustrasie: Die twee mediahuise Independent Media en African News Agency (ANA) gaan salarisse verminder om die impak van Covid-19 op die ekonomie te oorleef. Foto: Shutterstock
Die twee het in ’n verklaring aangekondig die impak van die inperking op die ekonomie het daartoe gelei dat verskeie mediahuise se inkomste uit advertensies en sirkulasie gedaal het.
Volgens Independent Media en ANA is daar reeds ander planne gemaak om oorlewing te probeer verseker soos streng kostebesnoeiing met aankope.
Die personeel wat die meeste geld verdien sal die grootste persentasieverlaging in hul salaris kry en die laags besoldigdes die minste, lui die verklaring.
Personeel is Vrydag hiervan ingelig.
Die maatskappye glo die stap is nodig om sowat 2 000 personeel se poste te beskerm.
Die verklaring is saam uitgereik nadat daar “ongepaste en onsensitiewe vrae” van ander mediahuise ontvang is.
Independent Media en ANA glo die vrae van joernaliste en hul publikasies is deel van ’n smeerveldtog teen die ondernemings en Iqbal Survé, hul uitvoerende voorsitter.
“Die media word derhalwe met respek versoek om hulself van verraderlike opmerkings en vrae te weerhou. Hulle sal eenvoudig nie vermaak word nie en geen reaksie sal gegee word nie.”
Meer oor: Independent Media | Joernaliste | Koronavirus | Media | Covid-19 | Salaris
Douglas Green-baas sny eie salaris met 50%